P. Vileišio rūmų kiemo Klevų ratas

P. Vileišio rūmų kiemo Klevų ratas arba Aštuonių klevų ratas Vileišių sodyboje – išskirtinė klevų grupė, auganti Vilniuje, Antakalnyje, prie XX a. pradžioje statytų Petro Vileišio rūmų (dab. Lietuvių literatūros ir tautosakos institutas). Vilniaus miesto urbanizuotos teritorijos istoriniame želdyne glaustu ratu susodinti neeilinių matmenų klevai. Medžių ratas ošia šalia rūmų pietinio kampo, matomas nuo K. Būgos ir Antakalnio gatvių sankirtos.P. Vileišio rūmų kiemo Klevų ratas  saugoma.lt 

Aštuoni klevai prie neobarokinio stiliaus Vileišių rūmų ansamblio nuo 1996 m. gegužės 29. d. yra Vilniaus miesto savivaldybės saugomas botaninis gamtos paveldo objektas.https://aktai.vilnius.lt/document/21002882 Saugomų teritorijų valstybės kadastras stk.am.lt 2014 m. duomenimis, objektas vietoje nepažymėtas, išeiginėmis dienomis neprieinamas, nes buvo rakinamoje teritorijoje. Prieš rūmus, parteryje įrengtas gėlynas, visas sklypas apsodintas dekoratyviniais medžiais ir krūmais.  

 Duomenys 

Pastaraisiais metais Klevų rate išlikę šeši geros būklės medžiai:P. Vileišio rūmų kiemo Klevų ratas  vilnius.lt
 medžių rūšis – paprastieji klevai (Acer platanoides L.) 
 klevų rato apimtis – 10 m
 klevų rato diametras – 3,5 m 
 medžių kamienų apimtys 1,3 m aukštyje – I - 2,18 m, II - 1,51 m, III - 2,35 m, IV - 1,86 m, V - 1,02 m, VI - 0,86 m
 medžių aukštis – 12-18 m 
 amžius – ≥ 100 metų

 Šaltiniai 

Kategorija:Vilniaus saugomos teritorijos
Kategorija:Lietuvos gamtos paveldo objektai